Diari Oficial de la Generalitat Valenciana


Sumari del DOGV 6416, del 14-12-2010 (2010/13836)

RESOLUCIÓ de 23 de novembre de 2010, de la Conselleria d'Educació, per la qual es concedixen les ajudes econòmiques als centres educatius participants en el Programa experimental per a l'estudi dels avantatges en l'àmbit educatiu de l'ús de l'uniforme escolar per al curs 2010-2011.
------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6416

Data del DOGV
:   14-12-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/13304


Data del document
:   23-11-2010

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * centre d'ensenyament

RESOLUCIÓ de 23 de novembre de 2010, de la Conselleria d'Educació, per la qual es concedixen les ajudes econòmiques als centres educatius participants en el Programa experimental per a l'estudi dels avantatges en l'àmbit educatiu de l'ús de l'uniforme escolar per al curs 2010-2011. [2010/13691]  
Per Resolució de 24 de setembre del 2010, de la Conselleria d'Educació (DOCV núm. 6379, de 19.10.2010) es va aprovar i va regular el Programa experimental per a l'estudi dels avantatges en l'àmbit educatiu de l'ús de l'uniforme escolar per al curs 2010-2011.  
Una vegada remesa pels directors i directores dels centres la informació sol·licitada i atenent als criteris que establix el punt tercer de la Resolució de 24 de setembre del 2010, s'han fixat les quantitats econòmiques que en concepte d'ajudes es concedixen als centres participants en el present programa.  
Per tot això i en virtut de les competències atribuïdes per la disposició addicional única de la Resolució de 24 de setembre de 2010, de la Conselleria d'Educació, per la qual autoritza i regula el programa experimental per a l'estudi dels avantatges en l'àmbit educatiu de l'ús de l'uniforme escolar per al curso 2010-2011, es resol:  
Primer. Autorització  
Autoritzar la participació en el programa experimental per a l'estudi dels avantatges en l'àmbit educatiu de l'ús de l'uniforme escolar per al curs 2010-2011 als centres que figuren en l'annex de la present resolució.  
Segon. Ajudes  
Concedir les ajudes als centres participants per al desenrotllament del present programa segons s'establix en l'annex de la present resolució.  
Tercer. Aplicació pressupostària  
La Conselleria d'Educació, a través de la Direcció General d'Ordenació i Centres Docents, ingressarà a cada centre la quantitat detallada en l'annex per a dur a terme el programa durant el curs 2010-2011. Les quanties econòmiques destinades als centres aniran a càrrec del capítol II del programa econòmic 421.30 dels pressupostos de la Generalitat corresponent a l'exercici pressupostari de l'any 2010 i que ascendix a un total màxim de 350.000 euros.  
Quart. Avaluació del programa  
Al llarg del curs escolar 2010-2011, la Direcció General d'Ordenació i Centres Docents y la Direcció General d'Avaluació, Innovació i Qualitat Educativa i de la Formació Professional, avaluaran l'impacte de l'ús de l'uniforme escolar en els centres assenyalats, per a la qual cosa elaboraran els oportuns qüestionaris i instruments de valoració dirigits als distints sectors de la comunitat educativa.  
Els centres educatius hauran d'aplicar aquests qüestionaris i remetre la informació i les dades sol·licitades a la Direcció General d'Avaluació, Innovació i Qualitat Educativa i de la Formació Professional dins del termini i la forma escaient.  
Quint. Supervisió del programa  
La inspecció d'educació vetlarà per l'adequat desenrotllament d'aquest programa experimental.  
DISPOSICIÓ FINAL  
Única  
La present resolució entrarà en vigor l'endemà de la seua publicació en el Diari Oficial de la Comunitat Valenciana.  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Proce  
Annex / Anexo  
diment Administratiu Comú, i 10, 14 i 46 de la Llei Reguladora de la Jurisdicció contenciosa administrativa, el present acte, que posa fi a la via administrativa, podrà ser recorregut potestativament en reposició o bé cabrà plantejar directament recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació en el termini d'un mes a comptar de l'endemà de la seua publicació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació.  
València, 26 de novembre de 2010.- El director general d'Ordenació i Centres Docents: Rafael Carbonell Peris. La directora general d'Avaluació, Innovació i Qualitat Educativa i de la Formació Professional: Auxiliadora Hernández Miñana.